cyanic-selkie/wikianc huggingface dataset:
Mariya Kayetana de Silva Alba
Həyatı
Bir gün rəssam Fransisko Qoyyanın həyatında iyirmi yaşlı hersoqinya Alba peyda oldu. Alba Qoyyanın ömür boyu ən çox arzuladığı qadın olub. Həyatının ilahəsini rəssam məhz Albada tapmışdı. Təkrarolunmaz rəssamı görmək ümidilə Alba onun emalatxanasına getmişdi. 1795-ci ilin yayında baş verən görüşdən sonra rəssam dostuna demişdi ki, nəhayət, həyatın nə olduğunu anlayıb.
Onların ehtiraslı münasibəti yeddi il davam etdi. Bütün illər ərzində Qoyya başqa qadınları tamamilə unutdu. Onun üçün bir gözəl qadın vardı. O da İspaniyanın ən gözəli, Kaetanya Mariya del Pilar Hersoqinya Alba idi.
Albanı heç də ciddi qadın hesab etmək olmazdı. Onun çoxlu məşuqları vardı. Özü də münasibətlərini gizlətmirdi. On üç il qoca hersoqun arvadı olmuşdu. Gənc qadın gənc münasibətlər, sevgi arzusunda idi. Deyilənə görə, İspaniyanın bütün kişiləri Albanı arzulayırdılar. Deyilənə görə, küçədə gedərkən hər kəs ona baxırmış. Hətta uşaqlar belə oyunlarını dayandırırmışlar. Bədənindəki hər tük belə arzu oyadırmış. Hersoq Alba arvadının məhəbbət macəralarına göz yumurdu. O, 1796-cı ildə isə uzun sürən ağır xəstəlikdən sonra vəfat etdi. Yeddi il sonra Alba Qoyyanı ataraq, gənc və cəsur hərbçinin qollarına atıldı. Qəzəblənmiş, xəyanətə uğramış Qoyya isə onun portretini çəkməkdə davam edirdi, lakin indi o axmaq, dəhşətli ifritə, ya da fahişə görkəmində olurdu. Bu hadisələrdən təxminən iki il sonra Qoyya Avropada məşhur oldu. O krallıq rəssamı adına layiq görüldü və zəngin oldu. Hersoqinya Alba da yenidən ona qayıtdı.
1802-ci ilin yayında Kaetanya Alba Buena Vista Madrid sarayına qonaqlar dəvət etmişdi. O, bacısı qızının toyu münasibətilə tədbir təşkil etmişdi. Tədbirə bütün məşhurlar dəvət edilmişdilər. O cümlədən onların arasında şahzadə Ferdinand və Baş nazir Qoda da vardı. Hersoqinya həmçinin, Qoyyanı dəvət etmişdi. Nahardan sonra hersoqinya qonaqları rəssamın şəxsi emalatxanasına apardı. O qonaqları zallardan keçirir və dayanmadan danışırdı. Hərəkətləri o qədər qəribə idi ki, qonaqlar özlərini itirdilər. Rəsm əsərlərindən, rənglərdən danışarkən Alba zəhərə keçdi. Sonra ölüm haqqında zarafat etdi. Axşam bitib, qonaqlar dağılır. Qoyya evə gedir, lakin səhərə qədər yata bilmir. Dəfələrlə eşitmişdi ki, Alba qocalmaqdan qorxur və gənc ölməyi arzulayır. Rəssamın qorxusu təsdiqini tapır. Albanı səhər ölü tapırlar. Ölümün səbəbi isə hələ də sirr olaraq qalır. Bəziləri hesab edirlər, Alba özü zəhər qəbul edib. Digərləri öldürülüb deyirlər. Onun ölümünü arzulayan çox idi. Eləcə də Kraliça Mariya Luiza onu əsas rəqibi görüb, nifrət edirdi. O cümlədən, məşuqlarının arvadları da intiqam arzusunda idilər.
Sevgilisinin ölümündən on il sonra belə Qoyya özünə yer tapa bilmirdi.
1812-ci ildə Qoyyanın sadiq arvadı vəfat edir. Oğlu köçərək altmış altı yaşlı atasını tək qoyur. Elə həmin vaxt Qoya sanki yenidən və son dəfə cavanlaşır. Bir dəfə kasıb tacir Leokadiya Veysin gənc arvadı ilə tanış olur. Onu ərinə xəyanət etməyə məcbur edərək, ailəsindən uzaqlaşdırır. Doqquz ay sonra gənc qadın rəssama qız hədiyyə etdi. On il sonra isə rəssam qızı və arvadı ilə həmişəlik İspaniyanı tərk edir ki, Fransaya yerləşsin. 1828-ci ilin 16 aprelində isə vəfat edir. Onu Bordoda dəfn etdilər. Sonradan qəbri Madridə köçürüldü və San Antonio de la Florida kilsəsinə yerləşdirildi.
Baccharis marcetiaefolia
Baccharis marcetiaefolia Baccharis marcetiaefolia
Qolf
thumb|right Qolf təbiətdə xüsusi olaraq düzəldilmiş bir sahədə qolf çubuqları və kiçik sərt bir topla oynanan bir oyundur. Oyunun məqsədi, sahənin təyin olunmuş 18 parkurunu (çuxurunu) qolf topuna ən az vuruş edərək tamamlamaqdır.
Tarixi
Bu idman növünün vətəni Şotlandiya sayılır. Çobanlar tərəfindən yaradıldığı güman edilən qolf növündə əsas məqsəd ayrıca iştirakçılar və ya komandaların xüsusi ağaclarla müəyyən məsafəni minimal sayda zərbələrlə qət etməklə kiçik topu quyucuqlara salınmasından ibarətdir.
Hazırda dünya miqyasında isə qolf elitar növlərdən sayılır. Xüsusən, ABŞ-də populyar olan bu növ üzrə Tayger Vuds kimi məşhur idmançı yetişib. Vuds həm də dünyanın ən varlı idmançısıdır. Nüfuzlu "Forbes" jurnalının hesablamasına əsasən, 33 yaşlı idmançının illik gəliri 11,9 milyon dollardır. 1996-cı ildən qolfla məşğul olan Vudsun əmlakı 1 milyard dolları keçib.
Azərbaycanda
Azərbaycanda ilk Qolf Klubu 2013-cü ildə Quba şəhərində açılmışdır. Total Golf tikinti şirkəti tərəfində inşaat olunmuş 18 dəlikli 74 hektar ərazisində yerləşən Milli Quba Qolf klubu dünya standartlara uyğun olaraq tikilmişdir.
2013-ci il Oktyabr ayında Bakıda Milli Qolf akademiyası açılmışdır.
Hal hazırda Azərbaycanda bir neçə Qolf meydançası inşaa olunur.
Azərbaycan Qolf Federasiyanın missiyasına Azərbaycanda idman növü olaraq qolfu inkişaf etdirmək, daha da populyarlaşdırmaq və geniş kütləyə sevdirmək daxildir.
Əsas məqamlar
- Avropa Qolf Federasiyası, Beynəlxalq Qolf Federasiyası, və başqa qurumlarla əməkdaşlıqlın qurulması - Yerli və Beynəlxalq turnirlərin təşkil olunması - Müvafiq nazirliklərlə Azərbaycanı qolf məkanı qismində təbliğ olunması - Reytinqləşmənin mərkəzləşdirilmiş vahid sisteminin yaradılması və nəzarət olunması - Üzvlük sisteminin tərtib olunması - Federasiya üzvlərinin sığortası
Qolf Akademiyası
2012-ci ildə təsis olunmuş Azərbaycanın Qolf Federasiyası Azərbaycanda idmanın bu növünün inkişafı istiqamətində tədbirlərini davam etdirir.
Qolfun gənc nəslin inkişafında böyük faydası olan idman növü olduğunu nəzərə alaraq, Azərbaycanın Qolf Federasiyası ölkədə ilk olaraq “SNAG” layihəsinin həyata keçirilməsinə başlayıb. Bundan başqa, Federasiya Azərbaycanda idmanın bu növünün əsaslı inkişafını təmin etmək üçün özünün ən böyük layihələrindən biri – Bakıda Qolf Akademiyası layihəsinin həyata keçirilməsinə başlayıb.
Bu məqsədlə Bakı Qolf Akademiyasının ərazisində mini qolf klub tikilib. Burada hər kəs həm qolf oynamağı öyrənəcək, həmçinin qolf oynamaq imkanı əldə edəcək.
Akademiyada ən son avadanlıq və PGA (Professional Golf Association) ixtisaslı instruktorlar fəaliyyət göstərir. Həmçinin akademiyanın ərazisində GPS sistemi ilə təchiz edilmiş qolf simulyatorlar var.
Dünyanın aparıcı Sport Coach Systems şirkətinin istehsalı olan bu simulyatorlarda dünyadakı ən aparıcı qolf sahələrinin xəritələri var. Qolf sevənlər bu simulyatorlar vasitəsilə 130 qolf sahəsində qolf oynaya bilər. Bu qolf sahələrinin 28-i Avropa çempionatlarının keçirildiyi sahələrdir. Burada qolfla “ilk tanışlıq” olur, peşəkar dərəcəli instruktorlar qolfla maraqlananlara qolf təlimləri keçir.
Bakı Qolf Akademiyasının qolf meydançasının ümumi sahəsi 14,000 m²-dir ki, onun 6,700 m² Hollandiya istehsalı olan sintetik otla örtülüb. Kompleksin ümumi dizaynını Hollandiyanın dünyaca məşhur “European Golf Group” şirkəti hazırlayıb.
Meydançanın solunda qolf sevənlərin öz oyun texnikalarını təkmilləşdirmək üçün xüsusi təlim sahəsi olan “Driving range” yerləşir. Bu sahə topu saxlamaq üçün 24 metrlik xüsusi divarla əhatələnib. Yeni başlayanlar adətən təlimə məşq meydançasında başlayırlar və bundan sonra qolf meydançasında qolf oynaya bilərlər.
Beləliklə, hər bir Azərbaycan vətəndaşı və ölkəmizə xaricdən gələn qonaqları Qolf Akademiyasına üzv ola bilər.
Artemisia vahliana
— fəsiləsinin  cinsinə aid biki növü.
İstinadlar
Artemisia vahliana Artemisia vahliana
Böyük çəkçəki
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Taavi Rıivas
Taavi Rıivas (Taavi Rõivas) — Estoniyanın baş naziri (2014-cü ildən).
ABŞ-nin Somali səfirliyi
ABŞ-nin Somali səfirliyi — ABŞ-nin Somalidə yerləşən əsas diplomatik nümayəndəliyidir.
Tarixi
1991-ci ildə Somalidə gedən vətəndaş müharibəsi səbəbindən səfirlik fəaliyyətini dayandırmışdır. Yalnız 24 il sonra - 2015-ci ildə fəaliyyətini bərpa etmişdir. Yeni səfir Katherine Simonds Dhanani seçilmişdir.
Amblyseius aequipilus
— fəsiləsinin   cinsinə aid heyvan növü.
İynə burnu
Burunun hündürlüyü 140 m təşkil edir. Ümid burnundan 155 km cənub-şərqdə yerləşir.
Bu adı əraziyə XV əsrdə səfər edən portuqal səyyahları vermişlər. Belə ki, burada maqnit anomaliyası səbəbindən (agulha) kompasın əqrəbi düzgün ərazini göstərmirdi. Elə bu ad maqnitin əqrəbində irəli gələrək verilmişdir.
Eriobotriya
(Eriobotrya) - fəsiləsinə aid bitki cinsi.
Növləri
[[SS 2 (*
Sülü Çiançü
Sülü Çiançü — E.ə. 68 - E.ə. 60 arası hakimiyyətdə olmuş şanyüdür. Seçki ilə hakimiyyətə gəlmişdi. Hunlar ən zəif dövrlərindən biri yaşayırdı. Onun dövründə Hunlar Çin və digər qonşuları ilə müharibələri davam etdirir və gücdən düşürdülər. 8 il kimi qısa bir müddət hakimiyyətdə olandan sonra öldü.
Əlavə yarımtək vena
Əlavə yarımtək vena —  yuxarı II-V dal qabırğaarası venaların toplaşmasından  meydana çıxan damar. Bu damar yuxarı döş fəqərələrinin sol tərəfilə aşağı gedir və yeddinci döş fəqərəsi bərabərliyində yarımtək vena ilə birləşir və ya sağa doğru dönərək tək venaya açılır. Bəzən yuxarıda ən yuxarı sol qabırğaarası vena ilə anastomozlaşır.
Baccharis martiana
Baccharis martiana Baccharis martiana
— fəsiləsinin  cinsinə aid biki növü.
Banqladeş qonaqları (film, 1992)
Banqladeş qonaqları qısametrajlı sənədli filmi rejissor Cəmil Quliyev tərəfindən 1992-ci ildə çəkilmişdir. "Ziya" Video Mərkəzində istehsal edilmişdir.
Məzmun
Kinolent Banqladeş ustalarının dəri məmulatlarının emalı texnologiyasını azərbaycanlı həmkarlarına öyrətmələrindən danışır.
Filmin üzərində işləyənlər
Ssenari müəllifi: Cəmil Quliyev Rejissor: Cəmil Quliyev Operator: Yuri Varnovski
Həmçinin bax
Azərbaycan filmlərinin siyahısı 1992-ci ilin Azərbaycan filmləri 1990-cı illər Azərbaycan filmlərinin siyahısı
Yapon əzgili
Yapon əzgili (Eriobotrya japonica – ) — cinsinə aid bitki növü. Gülçiçəklilər fəsiləsindən həmişəyaşıl subtropik bitkidir.
Bu ekzotik ağacın bir neçə adı var. Azərbaycan dildə ən geniş yayılmış adı yapon əzgilidir. Eyni zamanda muşmula da adlandırılır. Həmçinin bunu Malta əriyi və yeni dünya meyvəsi də adlandırılır. Botanik adı isə latınca "Eriobotrya japonica"dır. Çünki eriobotriya cinsinə aid bitki növüdür.
Hesab edilir ki, bu meyvənin ana vətəni Çin və Şimali Hindistandır. Amma Yaponiyada yetişdirilib. Daha sonra isə Aralıq dənizi ölkələri başda olmaqla Avropaya yayılıb. Əsasən şəhər parklarında və küçələrdə dekorativ bitki kimi əkilib-becərilir. Qeyd edim ki, yapon əzgilinin şəhərdə çoxalmasının əsas səbəblərindən biri odur ki, bu ağac ətrafı o qədər də zibilləmir. Belə ki, onun yarpaqları adətən isti aylarda saralıb yerə tökülür və yarpaqları iri olduğundan onu yerdən yığışdırmaq da çox asandır.
Yapon əzgili toxumları ilə, mədəni sortları isə calaq etməklə artırılır. Bu ağacın əsas xüsusiyyətlərindən biri onun həmişəyaşıl olmasıdır. Qışda yarpaqlarını tökmür. Ortalama boyları 10 metrə qədər uzana bilir. Dekorativ baxımdan da çox gözəl bir görünüşü var. Qeyd edim ki, xüsusən ştillə əkilənləri çox şaxtalı havaya qarşı dözümsüzdür. Amma toxumdan artan və hasara alınanları sərt qışa dözə bilir.
Onun meyvəsi yeməlidir və çox dadlıdır. Meyvələri şirəli, turşa-şirin, açıq narıncı və ya sarı rəngdə, diametri 3 sm-ə qədər, bəzi mədəni sortlarda meyvəsinin ölçüsü 10 sm-dir. Meyvəsi ilk qoparılan zaman fərqli bir dada malik olur. Bir az keçdikdən sonra yumuşalır və ləzzətli olur. Meyvəsindən müxtəlif cür də istifadə oluna bilər. Hətta qan təzyiqinin aşağı salınmasında da ondan istifadə edilir. Meyvəsindən kompot, mürəbbə, marmelad, pastila, povidlo hazırlanır. Meyvəsinin tərkibi karotin və C vitamini zəngindir, eləcə də minerallardan dəmir, fosfor, kalsium və s mövcuddur. susuzluğu azaldır, qan dövranını nizamlayır, ishalı kəsir, qaraciyərin funksiyasını normallaşdırır və mədə iltihabını aradan götürür. Antioksidant təsiri ilə toksiki maddələrin uzaqlaşmasına şərait yaradır. Muşmula meyvəsinin sərinləşdirici effekti və dadı nə qədər gözəl olmasıyla yanaşı dəri xərçənginin qarşısının alınması istiqamətində də tədqiqatlar aparılır. Hamiləlik dövründə mütləq yeyilməsi lazım olan meyvədir. Çünki düşüklərin qarşısını alır və minerallarla zəngindir. Yanaşı olaraq bel ağrılarını azaldır. Artıq mayeni qovur və arıqlamaq istəyənlər üçün əlverişlidir.
Qeyd edim ki, bu yeni dünya meyvəsinin tumu da, yarpağı da, çayı da faydalıdır. Meyvəsinin daxilində bir neçə iri toxumları — tumları var. Tumları ilk baxışda daha çox şabalıda bənzəyirlər. İndiyə kimi mən azı 1, maksimum 6 tumuna rast gəlmişəm. Tumundan qəhvə əvəzediciləri də hazırlanır.
Həmçinin tumu sidik qovucu xüsusiyyətə malikdir, yarpaqları isə dəmlənib içildikdə qandakı şəkərin miqdarını aşağı salır. Bunun üçün ağacın yarpağından 20 qram götürərək onu 0,5 litr suda 20 dəqiqə dəmləyib gündə 2 dəfə bal əlavə edilərək qəbul etmək tövsiyə olunur. Müalicəvi xassələri dəqiqləşdirilməlidir.
Süleyman Şah türbəsi
Süleyman Şah türbəsi (tür. Süleyman Şah Türbesi) — Suriyanın Hələb vilayətinin Eşmə kəndində yerləşən, tamamilə Suriya ərazisi ilə əhatə olunmasına baxmayaraq, Türkiyəyə aid olan və Türkiyənin öz hüdudlarından kənarda sahib olduğu yeganə torpaq ərazisidir.
Osmanlı imperiyasının qurucusu Osman bəyin babası, Ərtoğrul Qazinin atası, Qayı boyunun başçısı Süleyman Şah bu ərazidə dəfn edilmişdir. Süleyman Şah iki dəfə dəfn edilmişdir. Süleyman Şah türbəsi 1921-ci ildə Türkiyə ilə Fransa arasında Türkiyə İstiqlaliyyət müharibəsi gedişatında sərhədlərin müəyyənləşdirilməsi üçün imzalanan Ankara müqaviləsinə əsasən, Fransanın Suriya və Livan mandatlığı ərazisi kimi yox, dövrün Ankara Hökuməti torpağı olaraq qəbul edilmişdir. Türbədə Süleyman Şahın dəfn olunduğu bilinsə də, bunu təkzib edən və orada Anadolu Səlcuqlu dövlətinin qurucusu I Süleymanşahın dəfn edildiyini bildirən müxtəlif fikirlər var.
1973-cü ildə Suriya hökuməti Əsəd su hövzəsinin yaradılmasına hazırlıq məqsədilə Caber qalası ətrafındakı bütün ərazini su ilə doldurmaq qərarı verdikdə türbənin 85 kilometr şimala daşınması üçün Suriya ilə Türkiyə arasında müqavilə imzalandı. Beləliklə, türbə Türkiyə ilə Suriya sərhədindən 27 kilometr uzaqlıqdakı Suriya ərazisi daxilinə daşınmışdır.
2015-ci ilin əvvəllərində Suriyada vətəndaş müharibəsinin kəskinləşdiyi bir vaxtda Türkiyə öz istəyi ilə ziyarətgahı Suriya ərazisində, Türkiyə sərhədindən 180 metr, Eyn əl-Ərəb bölgəsindən 22 kilometr qərbdə, Suriyanın şimalında yerləşən başqa bir əraziyə köçürmüşdür. Həmçinin Türkiyə hökuməti türbənin yerləşdiyi ərazi olan Eşmə kəndini mühafizə edərək 40-a yaxın əsgəri evakuasiya etdi. Bu hadisə ilə bağlı bildirildi ki, atılan addım müvəqqətidir və ziyarətgahın dağıdılmasının qarşısını almaq üçün atılmışdır. Bu addımın türbənin statusuna və bununla bağlı Suriya ilə bağlanmış müqavilələrə təsir etməyəcəyini bildirmişdir.
Tarixi
thumb|270x270px|[[Xəlifə II Əbdülməcidin 1921-ci ildə Süleyman Şah türbəsinə diqqət göstərdiyinə görə Türkiyə Böyük Millət Məclisi hökumətinə ünvanladığı təşəkkür məktubu]] left|thumb|270x270px|[[Osmanlı sülaləsi|Osmanlı sülaləsinin və İslamın son xəlifəsi II Əbdülməcid]] Böyük Səlcuq imperiyasının sultanı Alp Arslanın Malazgird döyüşündə qələbə çalmasından sonra Oğuz türk tayfaları qərbə doğru irəlilədilər. Mühacir tayfalar arasında Süleyman Şahın başçılıq etdiyi Qayı boyu da var idi. Səfərə çıxan Süleyman Şah Hələb yaxınlığında, Fərat çayının sahilində yerləşən Caber qalasında məskunlaşmışdır. Qalaya əsgərlərini də yerləşdirdikdən sonra səfərlərinə davam etmişdir. Lakin o, 1227-ci ildə Fərat çayının o biri sahilinə keçmək istəyərkən mühafizəçiləri ilə birlikdə suda boğuldu. Süleyman Şahın tabutu iki əsgərinin müşayiəti ilə üstü örtülü məqbərədə dəfn edildi. Osmanlı imperatorluğu dövründə imperiyanın sərhədləri genişlənəndə və ziyarətgah da onun sərhədlərinə daxil olanda içində Süleyman Şahın məzarı yerləşən üstü örtülü məqbərənin yenidən inşasına başlandı və yeni türbə Süleyman Şah türbəsi adlandırıldı. Qala və türbə Osmanlı imperiyasının süqutundan sonra Fransanın Suriya və Livan mandatının sərhədləri daxilində qaldı.
1923-ci ildə Fransa ilə Türkiyə hökuməti arasında imzalanan Lozanna müqaviləsinin 3-cü və 1921-ci il Ankara müqaviləsinin 9-cu maddəsinə əsasən, Süleyman Şah türbəsinin və Caber qalasının bütün ətraf əraziləri ilə birlikdə Türkiyə ərazisi hesab olunduğu, Türkiyənin o torpaqları qoruyub müdafiə və mühafizə etmək və o torpaqlarda Türkiyə bayrağının dalğalanması hüququ tanındı.
Osmanlı sülaləsinin və İslamın son xəlifəsi II Əbdülməcid əcdadı Süleyman Şahın türbəsinə diqqət göstərdiyi 1921-ci ildə Fransa hökuməti ilə aparılan danışıqlar zamanı türbə ilə bağlı verilən qərarda böyük rol oynadığı üçün öz adından və Osmanlı sülaləsinin adından Türkiyə Böyük Millət Məclisi hökumətinə ünvanlanan təşəkkür məktubu yazmışdır.
Caber qalası və nəqliyyat
Suriya hökuməti Türkiyə hökumətinə memorandum göndərərək Süleyman Şah türbəsinin yerini dəyişdirməyi və ya Türkiyəyə təhvil verməklə razılaşmağı xahiş etdi. Çünki, 1968-ci ildə Fərat çayı sahilində bəndin inşasına başlanmışdı, bəndin 1973-cü ildə bitməsi gözlənilirdi və bəndin tikintisi bitdiyi zaman türbənin və qalanın tamamilə su altında qalacağı bildirilirdi. Türkiyə qəti nota ilə cavab verdi və Fərat çayından Suriyaya gedən su axınını və Keban bəndini bağlatdı. Bir müddət davam edən siyasi qarşıdurmalardan sonra Türkiyə əraziyə memarlıq mütəxəssisləri və Su İşləri Müdirliyinin əməkdaşlarını göndərmiş və onlar ilə məzarın hara köçürülə biləcəyini müəyyənləşdirmək istəmişdir. İki hökumət arasında uzun müddət davam edən davamlı mübahisələrin nəticəsində müqavilə imzalandı. Həmin müqaviləyə əsasən:
1973-cü ildə türbə və yaxınlığındakı polis idarəsi Fərat çayının şərqində yerləşən, Hələbdən 123 kilometr, Şanlıurfadan 92 kilometr uzaqda yerləşən Qarakozak kəndinə köçürülmüşdür.
1995-ci ildə müzakirələr yenidən başlandı. Müzakirələr bu dəfə Suriya hökumətinin Fərat çayının yuxarı hissələrində Tişrin bəndinin tikintisinə başlaması və Süleyman Şah məqbərəsinin Qarakozak kəndi və ya başqa bir əraziyə köçürülməsini tələb etməsi ilə əlaqədar idi. Türkiyə ilə Suriya arasında aparılan danışıqların sonunda türbənin su anbarının mənfi təsirlərindən qorunması üçün arbitraj məhkəməsinə müraciət olunması qərara alınmışdır. 2001-ci ildə bəndin tamamlanmasıyla Suriya bu dəfə Türkiyədən məzarın o vaxtkı yerindən uyğun görülən bir yerə köçürülməsini istədi. Ancaq, Türkiyənin 57-ci hökuməti məqbərənin olduğu yerdə qalması və burada qorunması üçün təşəbbüs göstərdi.
2003-cü il yanvarın 23-də Süleyman Şah məqbərəsi layihəsinin həyata keçirilməsinə dair əsas protokol imzalandı. Bu protokola əsasən məqbərənin içi və çölü bərpa edildi, polis bölməsi yenidən quruldu və ziyarətgah yenidən ziyarətçilərin istifadəsinə verildi.
2015-ci il fevralın 21-dən 22-nə keçən gecə Türkiyə ordusunun daxildə keçirdiyi əməliyyatla Süleyman Şahın nəşi təhlükəsizlik problemləri və hərbi ehtiyaclar səbəbindən yenidən onun türbəsindən Hələb vilayətinin Eşmə kəndinə köçürülmüşdür. "Şah Fırat" əməliyyatı kimi tanınan əməliyyat Suriya ərazisində keçirilmişdir. Əməliyyatda 39 tank, 57 zirehli texnika, 100 texnika və 572 əsgər iştirak etmişdir. 21 fevral 2015-ci il şənbə günü saat 21:00-da başlayan əməliyyat gedişatında əməliyyatı keçirən qüvvələr 22 fevral 2015-ci il saat 00:30 radələrində Süleyman Şahın məqbərəsinə gəlmişlər. Saat 09:02-də Suriyanın Eşmə kəndi ətrafında tankların müşayiəti ilə daxil olan daha bir türk qüvvəsi ərazinin bir hissəsini nəzarətə götürmüş və oraya Türkiyə bayrağını sancmışdır. Süleyman Şahın nəşi ilə onunla birgə dəfn edilən 2 əsgərinin cəsədi də əməliyyat bölgəsindən çıxarılmışdır. İŞİD bir neçə dəfə ziyarətgahı mühasirəyə almış və onu partlatmaqla hədələmişdi. Qruplaşma ilə türk mühafizəçiləri arasında çoxlu, lakin məhdud xarakterli toqquşmalar baş vermişdi.
Türbənin xüsusiyyətləri
Suriya suları ziyarətgahın varlığını təhdid edən Fərat bəndini tikdikdən sonra Türkiyə ziyarətgahın Qarakozak kəndinə köçürülməsi üçün Suriya ilə razılaşdı. Türkiyə Xarici İşlər Nazirliyi Mənzil İnşaatı Nazirliyindən Süleyman Şah türbəsinin üzərində işləmək üçün Statistika Araşdırma və İnşaat Layihəsinin direktoru professor Önal Dəmirarslanın işə götürülməsini xahiş etdi. Ziyarətgah, polis idarəsi və yaşayış binası mühəndislər və iyirmi işçi tərəfindən dörd ayda tamamlandı və bütün xərcləri Türkiyə öz üzərinə götürdü. Məqbərədə ənənəvi türk memarlığının üslubu və müasir memarlıq xüsusiyyətləri öz əksini tapmışdır. Suriya hökuməti layihə üzərində iş zamanı yeni tikilən məqbərənin Caber qalasındakı məqbərədən böyük olmaması şərtini qoymuşdu. Bundan əlavə, xaricdən gələcək olan narahatedici yanğınların törədəcəyi təhlükə səbəbindən türk əsgərləri tikinti zamanı növbə ilə ərazini qoruyur, içəriyə girirdilər.
Zastava
Ziyarətgahın əsgərlər tərəfindən mühafizə edilməsi üçün 30 may 1938-ci ildə zastava yaradılmışdır. 1949-cu ildə Caber qalasındakı hərbi məntəqədə ziyarətgahın mühafizəsi üçün bir zabit, bir onbaşı və 8 əsgər fəaliyyət göstərirdi. 1956-cı ildə Suriya və Türkiyə arasında keçirilən yüksək səviyyəli konfransda protokol imzalanmışdır. Bu protokolun 13-cü və 14-cü şərtlərinə görə hər ayın yeddinci günündə ziyarətgaha göndərilən əsgərlərin mübadiləsi həyata keçirilir. İndiki dövrdə zastava yanacaqla təmin edilir və hər ayın yeddinci və iyirmi günləri mühafizə olunur. Həmçinin, ziyarətgahı iyirmi zirehli briqada, Üçüncü Sərhəd Batalyonunun rəhbərliyi və İkinci Sərhəd Diviziyasının 25 əsgəri qoruyur.
Suriya vətəndaş müharibəsi və İŞİD təhlükəsi
2014-cü il martın 13-də İraq Şam İslam Dövləti (İŞİD) ilə Azad Suriya Ordusu arasında ikinci tərəfin Qarakozak kəndindən çıxarılması və ziyarətgahın İŞİD tərəfindən ələ keçirilməsi ilə nəticələnən toqquşmalar baş vermişdir. 20 mart 2014-cü ildə İŞİD Türkiyə hökumətini YouTube vasitəsilə paylaşdığı videoçarxda məqbərənin 3 gün ərzində boşaldılmaması və Türkiyə bayrağının endirilməməsi halında dağıdılacağı ilə hədələmişdir. Bu təhdiddən sonra Türkiyənin o vaxtkı xarici işlər naziri Əhməd Davudoğlu Süleyman Şah türbəsi məsələsini izləmək üçün böhran masasının qurulduğunu bildirmişdi.
Türkiyənin baş naziri Rəcəb Tayyib Ərdoğan 2014-cü il martın 24-də İŞİD təhlükəsi ilə bağlı sualı cavablandırarkən qruplaşma tərəfindən belə bir səhvin baş verdiyini və torpaqların sahibi olaraq onlara Türkiyə hökuməti tərəfindən cavab veriləcəyini bildirdi. Türkiyənin xarici işlər naziri Əhməd Davudoğlu Süleyman Şah məqbərəsinin beynəlxalq hüquqa görə türk torpağı olduğunu, bu məsələnin ciddi bir məsələ olduğunu və ona edilən hər cür hücuma cavab veriləcəyini açıqlamışdır. 26 mart 2014-cü ildə Türkiyə Silahlı Qüvvələrinin Baş Qərargah rəisi Necdət Özəl yazılı açıqlama verərək, Suriyada Süleyman Şah türbəsində xidmət edən əsgərlərdən başqa türk birliklərinin olmadığını açıqlamışdır.
2015-ci il iyulun 7-də Almaniyanın “Fox” xəbər agentliyi 27 mart 2014-cü ildə baş tutan yüksək səviyyəli konfransın ABŞ Milli Təhlükəsizlik Agentliyi tərəfindən dinlənildiyini iddia etmişdir.
Şah Fırat əməliyyatı
Artan təhlükəsizlik problemləri və İŞİD təhdidləri səbəbiylə Türkiyə Silahlı Qüvvələri ziyarətgahda olan 40 əsgərin Türkiyəyə qaytarılması məqsədi ilə Şah Fırat adlı hərbi əməliyyata başladı. Bu əməliyyatda sərhəddə F-16 patrul təyyarələri ilə əlli M-60 Patton topları ilə birləşdirilən 573 əsgər və iyirmi zirehli briqada iştirak etdi. Tabut və digər qeyri-maddi əşyalar götürüldükdən sonra məzar və polis bölməsi partladıldı. Əməliyyatı bitirdikdən sonra türk əsgərləri Şanlıurfa üzərindən Türkiyəyə qayıtdı və əməliyyat zamanı bir türk əsgəri avtomobil qəzasında şəhid oldu.
Simen Burhol
Simen Burhol (23 yanvar 1992) — Norveçli oxatan. Simen Burhol Norveçi 2015-ci ildə XXXXVIII Dünya Oxatma Çempionatında təmsil etdi.
Karyerası
Simen Burhol birinci dəfə Dünya çempionatına 2015-ci ildə qatıldı. O, Kopenhagendə baş tutan XXXXVIII Dünya Oxatma Çempionatında fərdi yarışlarda, təsnifat mərhələsində 107-ci yeri tutdu və 1/64 finala vəsiqə qazana bilmədi.
Azərbaycan Respublikası Dövlət Sərhəd Xidmətinin Sahil Mühafizəsi
Azərbaycan Respublikası Dövlət Sərhəd Xidmətinin Sahil Mühafizəsi ― Azərbaycan Dövlət Sərhəd Xidmətinin Xəzər hövzəsi sularında DSX funksiyalarını yerinə yetirən bölməsi.
Azərbaycan Respublikası Sahil Mühafizəsi 2005-ci ildə yaradılmışdır.
Missiyası
Azərbaycan Sahil Mühafizəsinin missiyası dövlət sərhədini və ətraf mühiti qorumaqla yanaşı, ölkənin Xəzər dənizindəki iqtisadi maraqlarını təmin etməkdir. Azərbaycan Sahil Mühafizəsi dəniz qanunlarının icrası, dənizçilərə yardım, axtarış və xilasetmə işlərində iştirak edir.
Süni neyron
thumb|250px|Süni neyronun sxemi 1.Giriş neyronları 2.Giriş siqnallarının cəmlənməsi 3.Ötürmə funksiyasının hesablanması 4.Çıxış neyronları 5.w_i — giriş siqnallarının çəkisi Süni neyron — bioloji neyronun modeli kimi irəli sürülən riyazi funksiyadır. Süni neyronlar süni neyron şəbəkədə təsisedici bölmədir. Onlar istifadə olunmuş xarakterik modeldən asılı olaraq yarımxətti hissəli, Nv neyron, ikilik neyron, xətti hüdud funksiyası və Makkallok-Pitts neyronu kimi adlandırıla bilər. Süni neyron bir və ya daha çox girişdən (dendriti təsvir edir) qəbul edir və çıxışı (neyronun aksonunu təsvir edir) hasil etmək üçün onları cəmləyir. Adətən hər bir qovşağın cəmi onların çəkisi olur və cəm aktivləşdirmə funksiyası və ya ötürmə funksiyası kimi məlum olan qeyri-xətti funksiya kimi verilir. Ötürmə funksiyası adətən siqmoid formasında olur, ancaq onlar həmçinin hissə-hissə müəyyən olunmuş xətti funksiyalar , keçid funksiyaları və ya digər xətti funksiyalar formasında verilə bilər. Onlar həmiçinin monoton artan, fasiləsiz, differensial və məhdud funksiyalarla verilə bilər.
Süni neyronların ötürmə funksiyaları xətti sistemlərin ötürmə funksiyaları ilə qarışdırılmamalıdır.
Tarixi
Süni neyronların riyazi modeli ilk dəfə 1943-cü ildə və   tərəfindən təklif edilib. Bu model xüsusi olaraq, beyində "sinir şəbəkələrinin" hesablama modeli kimi düşünülmüşdü. Müəlliflər göstərdilər ki, belə elementli şəbəkələr say və məntiqi əməliyyatları yerinə yetirə bilər. .
Boz çəkçəki
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Süni neyron
Fəallaşma funksiyaları
thumb|Xətti fəallaşma funksiyası thumb|Vahid sıçrayış funksiyası thumb|Siqmoid fəallaşma funksiyası İstifadə olunan şəbəkənin topologiyasından asılı olaraq, müxtəlif növlü fəallaşma funksiyalarından istifadə oluna bilər. Belə bir funksiya kimi hissə-hissə xətti funksiya, siqmoid funksiyası (yarımxətti funksiya), vahid sıçrayış funksiyası ola bilər. Ümumiyyətlə fəallaşma funksiyaları monoton olaraq, artır.
Vahid sıçrayış funksiyası
Vahid sıçrayış funksiyasından istifadə edən neyronlar girişlərin əmsallara vurulmuş cəmi hüdud kəmiyyətinə çatanda ani olaraq vəziyyətlərini "0"-dan "1"-ə dəyişirlər. Laylı süni neyron şəbəkələrin ən birinci nümayəndəsi yalnız bu cür neyronlardan ibarət olan perseptrondur. Bu funksiyanın riyazi yazılışı aşağıdakı kimidir:
Siqmoid funksiyası
Bu funksiya fəallaşma funksiyasının verilməsinin ən çox yayılmış formasıdır. Ümumi giriş -∞ yaxınlaşdıqda fəallaşma səviyyəsi sıfıra yaxınlaşır, ümumi girişin çox böyük qiymətlərində fəallaşma səviyyəsi praktiki olaraq, "1"-ə bərabərdir. Riyazi ifadəsi aşağıdakı kimidir:
Formal məntiqi funksiyaların modelləşdirilməsi
Məhdud ötürmə funksiyalı neyron müxtəlif məntiq funksiyaları ilə modelləşdirilə bilər. Giriş siqnallarının çəkilərini və həssaslığın məhdudluğunu verib, neyronun giriş siqnallarının üstündə konyuksiyanı (məntiqi "və") və dizyunksiyanı (məntiqi "və ya"), eləcə də məntiqi inkarı  yerinə yetirmək olar. Arqumentlərin istənilən sayında istənilən məntiq funksiyasının modelini hazırlamaq üçün bu üç əməliyyat kifayətdir.
Əlif (teleserial, 2014)
Film haqqında
Kiçik Əlifin ağır həyatını mövzu alan serial Əlifin doğma atasının evinə bəsləmə kimi getməsilə başlayıb. Fermada Kənanın həyat yoldaşı Arzu Buna yaxşı Baxmırdı. Fermada Ayşə və Tarıq Əlifi Arzunun pisliyindən qoruyurlar. Ancaq sonra Tarıqın şübhəli ölümü, daha sonrada Ayşənin ölümü Əlifi yalnız buraxmışdır.
Osman ibn Səid Əmri
Əbu Əmr Osman ibn Səid Əmri - İmam Mehdinin xüsusi nümayəndəsi.
Osman ibn Səid Bəni-Əsəd qəbiləsindən olmuş, Samirra şəhərində yaşadığı üçün Əskəri də adlandırılmışdır. Şiələr onu Səmman (yağsatan) deyə çağırırdılar. O,siyasi fəaliyyətinin üzə çıxmaması məqsədilə yağ satmaqla məşğul olur,şiələrin İmama çatdırmaq istədiyi malları onlardan alaraq yağ qablarına qoyub İmam Əskəriyə (ə) çatdırırdı. O,etimadını necə lazımdısa doğrultmuş,şiələrin hamısı ona inanırdı. Qeyd etmək lazımdır ki, Osman ibn Səid elə İmam Əliyyən-Nəqi (ə) və İmam Əskərinin (ə) da, nümayəndə və yaxın dostlarından olmuşdur.
Özü şiə başçılarından olan Əhməd ibn İshaq deyir: "Bir gün İmam Əliyyən-Nəqinin (ə) yanına gedib dedim: "Mən bəzi vaxtlar burada olur, bəzi vaxtlar isə olmuram, burada olanda da, həmişə sizin yanınıza gələ bilmirəm. Kimin sözünü qəbul edim, kimə qulaq asım?" İmam buyurdu: "Bu Əbu Əmr (Osman ibn Səid Əmri) inanılmış və etibar etdiyim bir şəxsdir. O, sizə nə desə, bilin ki, mənim tərəfimdən çatdırır."
Sonra Əhməd ibn İshaq əlavə edib deyir: "İmam Əliyyən-Nəqinin (ə) vəfatından sonra İmam Əskərinin (ə) yanına gedib həmin sualı təkrar etdim. O da atası kimi buyurdu: "Bu Əbu Əmr məndən əvvəlki İmamın etibar etdiyi, eləcə də, mənim həm həyatımda, həm də öldükdən sonra inandığım bir şəxsdir. O,sizə nə desə, bilin ki, mənim tərəfimdən demiş, sizə nə çatdırsa, bilin ki, mənim tərəfimdən çatdırmışdır."
Osman ibn Səidin vəfat etdiyi tarix məlum deyil. Bəziləri ehtimal vermişlər ki, o, hicrətin iki yüz altımış-iki yüz altımış yeddinci illəri arasında vəfat etmişdir. Bəziləri isə onun iki yüz səksəninci ildə vəfat etdiyini qeyd edir.
Katherine Simonds Dhanani
Katherine Simonds Dhanani — ABŞ-nin Somalidəki səfiri (25 fevral 2015-ci ildən).
Dhanani Somalidən əvvəl Hindistan, Meksika, Konqo kimi ölkələrdə müxtəlif vəzifələrdə olmuş, Keniyada ABŞ XİN-in Afrika üzrə bürosunun direktoru kimi çalışmışdır.
Daşqın Əliyev
Daşqın Bəşir оğlu Əliyev — azərbaycanlı şəhid.
Həyatı
Daşqın Əliyev 1976-cı ildə Azərbaycan Respublikasının Ağdərə rayоnunun Maniklu kəndində anadan olmuşdur.
Qaçqın düşdükdən sonra Bərdə rayоnunun Yеni Daşkənd kəndində məskunlaşıblar. Tovuzun Əlibəyli, Vahidli kəndlərində döyüşmüşdür. 12 mart 1997-ci ildə Maraldağ yüksəkliyində minaya düşərək əmisi oğlu Elşən Əliyev ilə birlikdə şəhid olmuşdur. Bərdə rayоnunun Yеni Daşkənd kəndində dəfn оlunmuşdur.
Kilsədağ kilsəsi
Kilsədağ kilsəsi – Qəbələ rayonunun Böyük Əmili kəndi ərazisində yerləşən qədim alban kilsəsinin qalıqlarıdır. Bəzi tədqiqatçıların fikrincə, kilsə qədim Mitra məbədinin özülləri üstündə inşa edilmişdir.
Məbəd 1971 – ci ildə Qəbələ rayonunun Böyük Əmili kəndində aşkar edilmişdir. Kilsədağ məbədi onu Qafqaz Albaniyasının və ümumilikdə Cənubi Qafqazın digər dairəvi məbədlərindən fərqləndirən bir sıra xüsusiyyətlərə malikdir. Kilsənin əsas həcminə şimal-şərq və cənub-şərq tərəfdən iki dairəvi tikili birləşir.
Tarixi
Kilisədağda Mitra (Mitra, cəngavər köçərilərin və dinc əkinçilərin tanrısı idi) məbədi, mərkəzi günbəzli, ikiyaruslu kompozisiyaya malik olan abidədir. Məbədin divarının xarici səthi qeyri-bərabər tərəfli 12 guşəli formada, daxili səthi isə 10,4 metrlik silindr şəklində həll edilmişdir. İkinci daxili dairə 8 sütun üçün stilobat (sütunlar üçün özül) rolunu oynayırdı. Həmin sütunlar günbəzli ikinci yarusun barabanını (günbəzli dairə səmanın – Mitranın rəmzi idi) saxlayırdı.
Baş alaqapı girişi məbədin qərb fasadı tərəfindəki əsas kompozisiya görüşündə, iki yan giriş isə şimal və cənub səmtində idi.
Şərq fasadı səmtində simmetrik surətdə yerləşmiş, plan baxımından dairəvi olan iki otaq – Mitra tanrısının göstərilmiş iki mənasını nəzərə çatdıran səcdəgahlar vardı. Məbəd antik memarlığın müəyyən təsiri altında inşa edilmişdi. Məbəd kilsəyə çevrildikdən sonra onun əsas memarlıq xüsusiyyətləri saxlanılmış, özündə bütpərəst dünya görüşünü əks etdirən divar naxışlarına toxunulmamış, yalnız məbədə xristian dini ehkamına uyğun olaraq apsis əlavə edilmişdir.
Tədqiqi
Məbəd 1971 – ci ildə Qəbələ rayonunun Böyük Əmili kəndində aşkar edilmişdir. Abidənin salamat qalmış divarlarının hündürlüyü iki metrə yaxındır. Məbəd quruluşuna görə dairəvi formalı olub, xarici görünüşü etibariylə ikiyaruslu, mərkəzi günbəzli kopozisiyaya malikdir. Bu cür məbədlər dünyanın yalnız altı yerində aşkarlanmış və tədqiq edilmişdir. Bunlar Suriya ərazisindəki Bosra məbədi (511-512), Türkiyənin Ani şəhərindəki Qaqikaşen (1001-1020), Azərbaycanın Qax rayonu ərazisində Ləkit (VI əsr), Ermənistandakı İşxani və Zvartnos, Türkiyə ərazisindəki gürcü Bana məbədləridir.
Memarlıq xüsusiyyətləri
left|200px|thumb| Kilsənin yan kəsimi Kilsədağ məbədi onu Qafqaz Albaniyasının və ümumilikdə Cənubi Qafqazın digər dairəvi məbədlərindən fərqləndirən bir sıra xüsusiyyətlərə malikdir. Məbədin 1971-ci ildə arxeoloji tədqiqatlar zamanı aşkarlanmış qalıqlarına əsasən müəyyən edilmişdir ki, o, xaricdən çoxbucaqlı, daxildən isə dairəvi quruluşa malik olmuşdur. Daxildən bina 10.4 metr diametrə malikdir. Divarın daxili hissəsindən bir metr aralıda 8.4 metr diametrə malik, 40 sm hündürlükdə daş hörgüyə malik ikinci dairə yerləşir. İkinci daş dairə kilsənin dövrümüzə çatmamış baraban və günbəz hissəsini saxlayan səkkiz sütun üçün təməl rolunu oynamışdır.
Kilsənin əsas həcminə şimal-şərq və cənub-şərq tərəfdən iki dairəvi tikili birləşir. Məbədin divarları 95 sm qalınlığa malikdir. Divarlar 60ö80 sm ölçüyə malik boz/ağ çalarlara malik puçdaşdan əhəng məhlulu qarışığı vasitəsiylə hörülmüşdür. Kilsənin sütunlarında və digər detallarında Qafqaz Albaniyasının digər məbədləri üçün də xarakterik olan (Qum bazilikası, Ləkit kilsəsi və s.) bişmiş kərpic (24x24,5x5.5; 26x26x5; 27x25x6) hörgüsündən istifadə edilmişdir.
Kilsənin daxildən dairəvi olan divarları, xaricdən qeyri-bərabər on iki bucaqlı formasında həll edilmişdir. Kilsəyə şərq tərəfdən birləşən iki kiçik tikilinin fasadı isə dörd diyircək formalı əlavə ilə bəzədilmişdir. Məbədin üç girişi Qum və Ləkit kilsələrində olduğu kimi şimal, cənub və qərb tərəfdə yerləşdirilmişdir. Portal şəklində həll edilmiş girişlərin, tikinti qalıqlarına əsasən tağvari örtüklə tamamlanması müəyyən edilmişdir. Bütün qurğu iki yaruslu stilobat formasında ucaldılmışdır.
Daxili dairəvi deambulatori ilə əhatə edilmiş daxili keçid strukturlu mərkəzi kompozisiya prinsipi Bizans və antik dövr memarlığında çoxdan bəlli idi. Hələ Qədim Yunanıstanda xaricdən kollonada ilə əhatə edilmiş dairəvi çellaya malik məbədlər inşa edilirdi. Bu cür məbədlər Qədim Roma imperiyası ərazisində, daha sonra isə Bizans imperiyasında inşa edilirdi. Bu məbədlərin bir çoxu gümbəz örtüyü ilə tamamlanırdı.
Sun Lian
Sun Lian (* 243; † 260) — Sun Çyuanın oğlu və U çarlığının ikinci çarı.
Benua Furneron
Benua Furneron — su turbinini ixtira etmiş fransız mühəndisi və siyasətçisi.
Həyatı
Fourneron 1837-ci ildə dəqiqədə 2.300 dövr edə bilən, 80 faiz daha məhsuldar, 60 a.g.-lük, diametri 30,4 sm olan və yalnız 28 kq ağırlığında bir turbin düzəltmişdir. Fourneronun su çarxından çox daha təsirli və məhsuldar olan turbini şaquli bir şaftla üfüqi bir çarx kimi yerləşdirilirdi. Turbin qısa müddətdə Avropa və ABŞ-dakı toxuma sənayesində geniş şəkildə istifadə edilməyə başlanmışdır. Amma Fourneronun su turbininin gerçək əhəmiyyəti cihazın 1895-ci ildə Niaqara şəlaləsində elektrik istehsalçılarının yerləşdirilməsi ilə daha yaxşı aydın olmuşdur.
Fourneron buxar turbinlərinin də son dərəcə əhəmiyyətli olduğuna inanırdı, amma o dövrdəki vəsaitlər və texniki məlumatlar bu cür bir turbinin hazırlanmasına imkan tanımamışdır.
Hüseyn ibn Ruh Nobəxti
Əbülqasim Hüseyn ibn Ruh Nobəxti - İmam Mehdinin xüsusi nümayəndəsi.
Hüseyn ibn Ruh ikinci naibin ən yaxın adamlarından olmuş və Məhəmməd ibn Osman (ikinci naib) özündən sonra onun naib olması üçün əvvəldən zəmin yaradır, şəri vergiləri təhvil vermək üçün şiələrə ona müraciət etməyi göstəriş verirdi. O, Məhəmməd ibn Osman ibn Səidlə şiələr arasında bir vasitə idi. Hüseyn ibn Ruh şiə məzhəbinin əhkamına dair "Ət-Tədib" adlı bir kitab yazmışdı. Yazdığı bu kitaba öz münasibətlərini bildirmək məqsədilə onu Qum fəqihlərinə göndərir. Onlar bu kitabı nəzərdən keçirdikdən sonra ona məktub yazıb bildirirlər ki, bir məsələdən başqa bütün məsələlər şiə fiqhinə uyğundur. Hüseyn ibn Ruhla bir dövrdə yaşamış bəzi şəxslər onun düşüncə və istedadını tərifləyərək demişlər: "İstər onunla müvafiq olan, istərsə də müxalif olan şəxslərin dediyinə əsasən, Hüseyn ibn Ruh dünyanın ən ağıllı adamlarından biridir."
İmam Məhdinin (ə) üçüncü nümayəndəsi Hüseyn ibn Ruh Nobəxti Abbasi xəlifəsi Müqtədirin hakimiyyəti dövründə beş il həbsdə olmuş, üç yüz on yeddinci ildə azad edilmişdir. İyirmi bir il nümayəndəlikdən sonra hicrətin üç yüz iyirmi altıncı ilində vəfat etmişdir.
Məhəmməd ibn Osman
Əbu Cəfər Məhəmməd ibn Osman ibn Səid Əmri — İmam Mehdinin xüsusi nümayəndəsi.
Məhəmməd ibn Osman da atası kimi şiə böyüklərindən olmuş, təqva, ədalət, ehtiram baxımından bütün şiələrin onu qəbul edib hörmət etdiyi və İmam Əskərinin (ə) etibar etdiyi yaxın dostlarından olmuşdur. İmam Əskəri (ə) Əhməd ibn İshaqın "Kimə müraciət edək?" sualının cavabında buyurmuşdu: "Osman ibn Səid və oğlu Məhəmməd hər ikisi mənim etibar etdiyim şəxslərdir. Sənə nə çatdırsalar, bil ki, mənim tərəfimdən çatdırır, nə desələr, bil ki, mənim tərəfimdən deyirlər. Onların sözünə qulaq as və onlardan itaət et! Çünki onların ikisinə də mən etibar edirəm."
Artemisia valentina
— fəsiləsinin  cinsinə aid biki növü.
İstinadlar
Artemisia valentina Artemisia valentina Artemisia valentina
Məhəmməd ibn Osman
Abdullah ibn Cəfər Himyəri deyir: "Osman ibn Səid vəfat etdikdən sonra İmam Məhdi əleyhissəlamdan əvvəllər bizimlə məktublaşdığı xətlə yazılmış bir məktub gəlir. Məktubda Məhəmməd ibn Osman atasının yerinə naib təyin edilmişdi." Həmçinin, İmam Məhdi (ə) İshaq ibn Yəqubun suallarına cavab verdiyi məktubda belə yazmışdı: "Allah Məhəmməd ibn Osman və vəfat etmiş atasından razı olsun. O, mənim inandığım bir şəxsdir və onun yazdığı mənim yazdığımdır."
Məhəmməd ibn Osman fiqh (müsəlman hüquqları) elmi sahəsində bir neçə əsər yazmış, o vəfat etdikdən sonra isə həmin əsərlər İmamın üçüncü naibi Hüseyn ibn Ruha (ya da dördüncü naib Əbülhəsən Səməriyə) çatmışdır.
Məhəmməd ibn Osman təxminən qırx il İmam Məhdinin (ə) nümayəndəsi olmuş, bu müddət ərzində müxtəlif məntəqələr üzrə təyin olunmuş nümayəndələrə başçılıq etmiş, onların işlərinə nəzarət etmiş və şiələrin işini səliqə-səhmana salmışdır. İmam Məhdi əleyhissəlamdan ona çoxlu məktub yetişmiş, o isə həmin məktubları öz sahiblərinə (məktub yazıb cavabını gözləyən şəxslərə) çatdırmışdır. Nəhayət, hicrətin üç yüz dörd, ya da üç yüz beşinci ilində vəfat etmişdir. O, ölümündən qabaq vəfat edəcəyi tarixi müəyyən etmiş və müəyyən etdiyi vaxtda da vəfat etmişdir.
Amblyseius aerialis
— fəsiləsinin   cinsinə aid heyvan növü.
Əli ibn Məhəmməd Səməri
Əbülhəsən Əli ibn Məhəmməd Səməri — İmam Mehdinin xüsusi nümayəndəsi.
Tutsitan
Tutsitan — Hunların XIII şanyüsü.
Tutsitan hakimiyyətə Sülü Çiançünün ölümündən sonra gəlmişdi. Uşilunun nəvəsi olan Tutsitan Sülü Çiançünün arvadı ilə evləndi. Qurultayda şanyü seçilən Tutsitan arvadının qardaşı Dulunkini baş nazir vəzifəsinə gətirərək əvvəlki hökmdarın əyanlarını öldürdü. Bir çox qohumunu öldürən Tutsitan əvvəlki hökmdarın oğlu Tsihuşanı da qovdu. Tutsitanın hərəkətlərindən narahat olan əyanlar Sülü Çiançünün digər oğlu Huxanyeni şanyü elan etdilər. Huxanye 50 min əsgərlər şanyünü məğlub etdi. Tutsitan isə intihar etdi.
Ağquyruq çəkçəki
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Bardaqdan nə tökülə bilər (film, 1988)
Bardaqdan nə tökülə bilər qısametrajlı sənədli televiziya filmi rejissor M. Ağayev tərəfindən 1988-ci ildə çəkilmişdir. "Azərbaycantelefilm"də istehsal edilmişdir. Respublikamızın ən uzaq rayon mərkəzlərindən və yüksək dağ kəndlərindən olan bu gənclər rus dili və ədəbiyyatı institutuna daxil olmuşlar. Qızlar məktəbi yenicə qurtarmış, oğlanlar isə Əfqanıstan müharibəsində iştirak etmişlər. Mirzə Fətəli Axundov adına Azərbaycan Dövlət Rus Dili və Ədəbiyyatı İnsitutunun pedaqoqları və tələbələri "Gənc Müəllim" klubunda müzakirədə iştirak edirlər. Dərs prosesinə həsr olunmuş bu müzakirə filmin əsas süjet xəttini təşkil edir.
Məzmun
Respublikamızın ən uzaq rayon mərkəzlərindən və yüksək dağ kəndlərindən olan bu gənclər rus dili və ədəbiyyatı institutuna daxil olmuşlar. Qızlar məktəbi yenicə qurtarmış, oğlanlar isə Əfqanıstan müharibəsində iştirak etmişlər. Mirzə Fətəli Axundov adına Azərbaycan Dövlət Rus Dili və Ədəbiyyatı İnsitutunun pedaqoqları və tələbələri "Gənc Müəllim" klubunda müzakirədə iştirak edirlər. Dərs prosesinə həsr olunmuş bu müzakirə filmin əsas süjet xəttini təşkil edir.
Filmin üzərində işləyənlər
Ssenari müəllifi: R. Dadaşova Rejissor: M. Ağayev Operator: S. Bədəlov
Həmçinin bax
Azərbaycan filmlərinin siyahısı 1988-ci ilin Azərbaycan filmləri 1980-ci illər Azərbaycan filmlərinin siyahısı
Samvel Qriqoryan
Samvel Avanesoviç Qriqoryan — şair və tərcüməçi, Azərbaycan SSR əməkdar mədəniyyət işçisi (1970), Azərbaycan SSR xalq şairi (1984), Azərbaycan SSR Ali Sovetinin deputatı (1959–1985).
Həyatı
1967-ci ildə "Qırmızı əmək bayrağı" ordeni alıb, 1970-ci ildə Azərbaycan SSR əməkdar mədəniyyət işçisi, 1984-cü ildən Azərbaycan SSR Xalq Şairi idi. 1959–1985-ci illərdə Azərbaycan SSR Ali Sovetinin deputatı olub.
Azərbaycan Radio Verilişləri Komitəsində işləyib.
Samvel Qriqoryan 7 iyun 1987-ci ildə Bakıda vəfat etmişdir.
Yaradıcılığı
1926-cı ildə ədəbi yaradıcılığa başlayıb. Daha çox xalqlar dostluğu mövzusunda yazıb.
A. Puşkin, M. Lermontov, T. Şevçenko, klassik və müasir Azərbaycan şairlərinin, xüsusilə M.Ə. Sabirin əsərlərini ("Şeirlər" ("Բանաստեղծություններ"). Yerevan: Haypetrat, 1957; "Uşaq şeirləri" ("Մանկական բանաստեղծություններ"). Bakı: Uşaqgəncnəşr, 1960; "Seçilmiş əsərləri" ("Հատընտիր"). Yerevan: Haypetrat, 1962) erməni dilinə tərcümə edib.
1943-cü ildən Azərbaycan Yazıçılar İttifaqının erməni bölməsinin rəhbəri, 1957-ci ildən Bakıda erməni dilində nəşr olunan "Qrakan Adrbecan" (erm. Գրական Ադրբեջան) jurnalının redaktoru olmuşdur. Samvel Qriqoryanın 1967-ci ildə Azərbaycan Dövlət Nəşriyyatında "Dünya qəlbimdədir" adlı kitabı işıq üzü görüb.
"Ədəbiyyat və incəsənət" qəzetinin 1976-cı il sayında Samvel Qriqoryanın "Bir foto-şəklin tarixi" yazısı işıq üzü görüb.
Qriqoryanın Üzeyir Hacıbəyovun anadan olmasının 100 illiyi ərəfəsində dahi bəstəkarla bağlı xatirələri "Ədəbiyyat və İncəsənət" qəzetinin 1984-cü il, 3 avqust sayında dərc olunub.
Qriqoryanın "Kommunist" qəzeti 1984-cü il, 30 noyabr sayında "Azərbaycan" adlı şeiri dərc olunub.
"Ədəbiyyat və İncəsənət" qəzetinin 1986-cı il, 24 oktyabr sayında Samvel Qriqoryan Azərbaycanın xalq şairi Səməd Vurğuna həsr etdiyi şeir işıq üzü görüb.
1986-cı ildə isə xalq şairi Süleyman Rüstəmin anadan olmasının 80 illiyi münasibətilə Samvel Qriqoryan ona açıq məktubla təbrikini çatdırıb. "Ədəbiyyat və incəsənət" qəzetinin 14 mart sayındaı "Şair dostuma açıq məktub"u dərc olunub.
Matenadaran MS 7117
Matenadaran MS 7117 — Matenadaranda gürcü alimi İliya Abuladze tərəfindən aşkarlanmış ermənicə əlyazmadır. Əlyazmanın ən əsas xüsusiyyəti alban əlifbası na yer verməsidir.
Hazırlanması
Əlyazma XV əsrə, 1442-ci ilə aid edilir. Vaspurakan regionunda (indiki Van, Türkiyə) Metsopavank monastırında abbat Tovma Metsopetsinin xahişi ilə Erməni katolikosu I Kirakos Virapetsinin (1441-1443) sifarişi ilə Krımdan gətirilmiş orijinalının köçürülmüş üzüdür.
Xüsusiyyəti
Alban əlifbasının 52 hərfini (42 samit, 10 sait səs olmaqla) tam şəkildə müəyyənləşdirmək mümkün olub. Akaki Şanidze isə əlifbanın fonetik sistemini tədqiq etmişdir. Belə ki, alban hərflərinin qarşılığı erməni əlifbasında olmadığından katib həmin əlifbanı ermənicə hərflərə diakritik işarələr əlavə edərək izah edib. Bu tədqiqatın nəticəsinə əsasən əlifbanın fonetik sistemi Udi dili nin fonetik sistemi ilə çox oxşar olduğu üzə çıxıb. Bu əlifba siyahısının bir başqa, 1580-ci ildə köçürülmüş kopiyası Bitlis in Hizan kəndində hazırlanıb. Əlyazmadakı alban əlifbası bəzi xüsusiyyətlərinə görə Sinay palimpsestləri ndən fərqlənir - belə ki, bu siyahıda palimpsestlərdə istifadə edilməyən 3 əlavə işarəyə rast gəlinmişdir.
Nəfəs borusu
Nəfəs borusu, traxeya ( hərfi mənası kontur, hüdud deməkdir, ) — qırtlağın ardı olub, qida borusunun önündə yerləşmişdir. Formaca silindrə bənzəyir, ancaq öndən arxaya doğru bir az yastılaşmışdır. Uzunluğu təxminən 9-15 sm və diametri yuxarıda və aşağıda dar, ortada isə genişdir, eni 1,5-2,7 sm-ə bərabərdir. Nəfəs borusu orta xəttə yerləşərək topoqrafik cəhətcə iki hissəyə bölünür:
Aramayis Apresyan
Aramayis Apresyan (31 avqust 1992) — Ermənistanlı oxatan. Aramayis Apresyan Ermənistanı 2015-ci ildə XXXXVIII Dünya Oxatma Çempionatında təmsil etdi.
Karyerası
Aramayis Apresyan birinci dəfə Dünya çempionatına 2015-ci ildə qatıldı. O, Kopenhagendə baş tutan XXXXVIII Dünya Oxatma Çempionatında fərdi yarışlarda, təsnifat mərhələsində 196-cı yeri tutdu və 1/64 finala vəsiqə qazana bilmədi.
Yarımkollar
Yarımkollar — zoğunun yuxarı (otşəkilli) hissəsi veketasiya dövrünün axırında quruyub məhv olan, aşağı (odunlaşmış) hissəsində mühafizə olunan tumurcuqlar hesabına yerüstü hissəsi hər il təzələnən çoxillik bitkilər. Hündürlükləri adətən 80 sm-dək, nadir hallarda 150—200 sm olur. Yarımkollara yovşan, gəvən, şorangələr və s. daxildir.
Krako
thumbnail|Craco qəsəəbə thumbnail|Tərkedilmiş bir binanın içi Krako(az:Krako), İtalyanın cənubundakı Basilikata bölgəsinə bağlı Matera vilayətindən olan bir qarabasma şəhərdir.Təbii fəlakətlərlə bağlı olaraq tərk edilən köhnə qəsəbə indiki vaxtda məşhur bir turist hədəfi və film çəkmək üçün bir sahədir. Qəsəbə 2010-ci ildə Dünya Abidələr Fondunun izləmə siyahısına alınmışdır.
Kino
Craco tərkedilmişliyi və tarixi şəxsiyyəti belə bir çox filmin çəkilişi üçün set olmuşdur. Məsələn Mel Qibsonun 2004 çəkilişi Ehtiras - İsa Məsihin Çilesi filmində Yəhuda'nın asıldığı yer bu qəsəbədə çəkilmişdir. Qəsəbədə çəkilən digər layihələr:
Pustomi
INSEE kodu — 12186.
Gəl təzədən evlənək (film, 2012)
Məzmun
Teymur və Xırda xanım ər-arvaddırlar.Onlar hər axşam evlərində teletoy evlilik proqramına baxırlar.Və bir gün Teymur Xırdaxanıma deyir ki, gəl biz yenidən evlənək.Sən get o verlişə guya kimsəsizsən və sənə yazıqları gəlib cehiz, pul versinlər məndə zəng edib sənə talib çıxım.Xırdaxanım verlişə gedir və zəng gəlir verlişdə Xırdaxanım zəng edən adamı Teymur bilib ona hə deyir və bütün macəralarda bundan sonra başlayır.
Pustomi
Kommuna təxminən Paris dən 560  km cənubda, Tuluza şəhərindən 100  km şimal-şərqdə, Rodez dən isə 55  km cənubda yerləşir.